**UGOVOR**

**o nabavci Štamparskih usluga**

Ovaj ugovor je zaključen dana 01.08.2020. godine između:

**Naručioca: Turistička organizacija Tivat** sa sjedištem u Tivtu, ulica Palih boraca 19, PIB: 02428695, Broj računa: 510-8953-50 kod Crnogorske Komercijalne Banke, koju zastupaDanica Banjević, direktor (u daljem tekstu: Naručilac)

i

**Ponuđača: „PrintAll“ d.o.o.Tivat**, sa sjedištem u Tivtu, Kalimanj bb, Broj računa: 520-9965-56, Naziv banke: Hipotekarna banaka, koga zastupa Ivan Radulovi, izvršni direktor, (u daljem tekstu: Izvršilac).

**OSNOV UGOVORA:**

Zahtjev za dostavljanje ponuda za nabavke male vrijednosti broj: 190/20 od 02.07.2020. godine;

Broj i datum Obavještenja o ishodu postupka nabavke male vrijednosti: 200/20 od 09.07.2020. godine;

Ponuda ponuđača broj „PrintAll“ d.o.o. Tivat broj 197/20 od 09.07.2020. godine.

**Član 1**

Izvršilac se obavezuje da će pružiti i isporučiti usluge navedene u ponudi na lokacijama organizacionih jedinica naručioca - Podgorica, u svemu prema prihvaćenoj Ponudi br. 197/20 od 09.07.2020. godine.

**Član 2**

Ukupna cijena za usluge navedene u članu 1 ovog Ugovora iznosi **9.873,60** € sa pdv-om. Ugovorena vrijednost bez pdv-a: 8.160,00 €, pdv: 1.713,60.

Naručilac se obavezuje da ć**e** plaćanje vršiti u roku od 30 dana od dana dostavljanja fakture za pojedinačnu izvršenu uslugu, na žiro račun Izvršioca broj 520-9965-56 koji se vodi kod Hipotekarne banke.

**Član 3**

Ugovor se zaključuje na određeno vrijeme od 12 mjeseci od dana zaključivanja ugovora ili do dostizanja ugovorene vrijednosti zavisno od toga koji od navedenih uslova bude ranije ispunjen.

**Član 4**

Način i dinamika izvršenja ugovora: usluga štampanja će se vršiti sukcesivno, u skladu sa potrebama Naručioca, i u roku koji ne može biti duži od 3 dana od dana dobijanja konkretne narudžbe od strane Naručioca.

**Član 5**

Izvršilac garantuje da će štampanje predmetnog materijala izvršiti u potpunosti u skladu sa prihvaćenom ponudom i obavezuje se da bez odlaganja, o svom trošku, otkloni svaki nedostatak ili izvrši zamjenu odštampanog materijala za koji se utvrdi da nije odštampan prema datim uslovima u ponudi.

Ovlašćeno lice Naručioca je obavezno da u slučaju uočavanja propusta u obavljanju posla pisanim putem obavijesti Izvršioca. U obavještenju se konstatuje nedostatak i obim uočenih propusta (u daljem tekstu: obavještenje o uočenim propustima).

Ukoliko se Izvršilac ne odazove pozivu ili ne otkloni uočene nedostatke u roku od 2 dana od dana dostavljanja obavještenja o uočenim propustima, Naručilac će raskinuti Ugovor.

**Član 6**

Ugovorna kazna: Izvršilac se obavezuje da plati ugovornu kaznu u visini 2‰ za svako kašnjenje u pojedinačnom izvršenju usluge iz člana 4 ovog ugovora, a najviše 5% od ukupne vrijednosti ugovorenog posla.

**Član 7**

Ukoliko u toku važnosti ovog ugovora dođe do bilo kakvih promjena u nazivu ili drugim statusnim promjenama ugovornih strana, tada će sva prava i obaveze ugovorne strane kod koje dođe do takve promjene, preći na njenog pravnog sljedbenika.

**Član 8**

Ugovorne strane su saglasne da do raskida ovog ugovora može doći ako Izvršilac usluge ne bude izvršio svoje obaveze u ugovorenom roku i na način predviđen ugovorom, odnosno u slučaju kada Naručilac ustanovi da rok za pružanje konkretnih narudžbi ili način na koje se pružaju, odstupa od ponuđenog iz ponude Izvršioca usluge.

**Član 9**

Ugovor o javnoj nabavci koji je zaključen uz kršenje antikorupcijskog pravila u skladu sa odredbama člana 15 ZJN (Sl.list CG br. 42/11, 57/14, 28/15 i 42/17) ništav je.

**Član 10**

Sve eventualne sporove koji nastanu iz, ili povodom, ovog ugovora – ugovorne strane će pokušati da riješe sporazumno.

Ukoliko sporovi između Naručioca i Izvršioca usluge ne budu riješeni sporazumno, ugovara se nadležnost suda u Podgorici.

**Član 11**

Za sve što nije regulisano odredbama ovog ugovora, primjeniće se odredbe Zakona o obligacionim odnosima koji se odnose na ovu vrstu ugovora.

Ugovorne strane su saglasne da se međusobne obaveze ne mogu prenositi na treća lica, koja nijesu navedena u ovom ugovoru.

Ugovorne strane saglasno izjavljuju da su ugovor pročitale, razumjele i da ugovorene odredbe u svemu predstavljaju izraz njihove stvarne volje.

**Član 12**

Ovaj ugovor je pravno valjano zaključen i potpisan od dolje navedenih ovlašćenih zakonskih zastupnika strana ugovora i sačinjen je u 4 (četiri) istovjetna primjerka, od kojih po 2 (dva) primjerka za Naručioca i Izvršioca.

**NARUČILAC IZVRŠILAC**

|  |  |  |
| --- | --- | --- |
| Turistička organizacija Tivat |  | „PrintAll” d.o.o. |
| Direktorica  Danica Banjević |  | Izvršni direktor  Ivan Radulović |
|  |  |  |